Jánuca #21 (Fiestas y ocasiones especiales) – Páginas para colorear
Jánuca (Fiestas y ocasiones especiales) #21
drawing-januca-21.jpg [127.19 KB] Klein Mijke kyk hoe sussie grootskool toe gaan | Netwerk24
22 Augustus 09:07
Meer as die helfte van vroue dobbel en vroue word gouer verslaaf aan dobbel.
Klein Mijke kyk hoe sussie grootskool toe gaan
Deur Elsje Du Toit 11 Januarie 2017 12:07
Klein Mijke Kotze se halfsussie, Hayley Pretorius, het Woensdag as graadeentjie by die Laerskool Sand du Plessis begin. By hulle is hul ma, Cindy Kotze, en pa, Rudolph Pretorius. Foto: Elsje du Toit
Klein Mijke Kotze van Bloemfontein, wat met die seldsame Treacher Collins-sindroom gebore is, het Woensdag gaan kyk hoe haar ouer halfsussie, Hayley Pretorius (6), grootskool toe gaan.
“Maar Mijke wil met alle mag saamgaan. Sy dink ons kom laai haar ook vanmôre hier af,” sê Cindy, Mijke se ma.
Klein Hayley staan skaam tussen haar ma en pa, Rudolph Pretorius, terwyl al die nuwe gr. 1’s by die Laerskool Sand du Plessis in Bloemfontein rondhardloop en skree.
“Hayley was gisteraand vreeslik opgewonde en het gewonder hoeveel maatjies hier vandag gaan wees,” sê Cindy.
“Maar vandag is sy vreeslik skaam.”
Die nuwe gr. 1's by die Laerskool Sand du Plessis in Bloemfontein is baie opgewonde oor die grootskool. Foto: Elsje du Toit
Hayley knik haar kop net effens om te sê dat sy wel ’n bietjie bang is.
Mijke, wat in Mei 2 jaar oud word, sit op haar ma se heup en bewonder al die kinders.
As sy op die grond neergesit word, wil sy met alle mag net saam begin speel en hardloop.
Sy het net nou die dag haar eerste tree gegee.
Die tweeling Adriaan en Pieter Gouws begin hul skoolloopbaan by die Laerskool Sand du Plessis in Bloemfontein. Foto: Elsje du Toit
Hayley vat dan saggies haar hand en trek haar terug na waar hulle saam met hul ma en pa wag.
Intussen is die identiese tweeling Adriaan en Pieter Gouws (albei 7) nuuskierig oor hoe die klasse lyk.
“Ons sien uit na die skool,” sê Pieter.
“Ons sien uit daarna om te speel en nuwe maatjies te maak.”
Jaco van der Merwe, die skoolhoof, het toe hy die ouers toegespreek het, ’n paar sneesdoekies uitgedeel.
“Ons wil nou nie hard klink nie, maar wanneer die maatjies almal klas toe gaan, hou die afskeid maar so kort as moontlik,” het hy aan die einde gevra.
“Nêrens was daar ’n “maatjie” met trane in die oë nie, maar die ma’s het maar hard aan die knoppe in hul kele gesluk.
Wat is Treacher Collins-sindroom?
Dit is volgens Genetics Home Reference ’n toestand wat die ontwikkeling van gesigbene en -weefsel belemmer.
Die simptome daarvan strek van onopsigtelik tot ernstig.
Die meeste mense wat hierdeur geraak word, het onderontwikkelde gesigbene, veral wangbene, en ’n klein kakebeen en ken.
Sommige mense wat met dié sindroom gebore word, het ook ’n gesplete verhemelte (soos Mijke).
In ernstige gevalle kan die onderontwikkelde gesigbene ’n baba se lugweg belemmer, wat tot lewensbedreigende asemhalingsprobleme kan lei.
Slegs 1 uit 50 000 mense word deur dié sindroom geraak.
Ook eerste dag vir nuwe onnie
Gr. 1’s van Wildernis blinkoog op 1ste skooldag